**City Vibes**

Kreatív pályázatot hirdet a Budapesti Corvinus Egyetem Könyvtára és a Corvinus Művészeti Akadémia!

Ti hogyan látjátok a várost? Érzitek a lüktetését? Az épületek történetét? A város energiáját? Hogyha neked is van egy történeted/benyomásod/gondolatod, amit megosztanál ebben a témában, akkor ezt a pályázatot neked találtuk ki!

**Kik pályázhatnak?**

A pályázat az összes budapesti egyetem hallgatója előtt nyitott.

**Mivel pályázhatsz?**

A pályázatra az alábbi kategóriákban várjuk az alkotásokat:

* Fotó
* Fotósorozat
* Rajz / Festmény
* Irodalmi alkotás (pl. vers, novella, slam, rövid próza)
* Kisfilm
* Egyéb

Minden pályamunkát címmel kell ellátni. Pályamunkákat magyar és angol nyelven is fogadunk. A pályázati kategóriák beküldésének kritériumai az 1. számú mellékletben olvashatók.

**Meddig pályázhatsz?**

A pályázat határideje november 23., éjfél.

**Hogyan pályázz?**

Pályázni a pályamunka és a pályázói nyilatkozat (2. melléklet) beküldésével lehetséges az art.corvinus@gmail.com email címre.

**AI policy**

A pályamunkák készítésében mesterséges intelligencia (AI) használata megengedett, azonban ezt minden esetben fel kell tüntetni a pályázat beküldésekor. Az alábbi információk megosztása szükséges:

* a használt AI eszköz (pl. ChatGPT, DALL·E, Midjourney stb.),
* és hogy az pontosan milyen szerepet játszott a mű elkészítésében

Az AI-használat feltüntetésének elmulasztása a pályamű kizárását vonhatja maga után.

**Elbírálás és kiválasztás**

A beküldött alkotásokat a Corvinus Művészeti Akadémia tagjaiból szerveződött projektcsapat bírálja el. A kiválasztott pályamunkák a Budapesti Corvinus Egyetem Könyvtárában kerülnek kiállításra, ahol határozatlan ideig lehet őket megtekinteni.

További részletekért és kérdések esetén forduljatok bizalommal a szervezőkhöz a következő címen: art.corvinus@gmail.com

1. számú melléklet

**City Vibes**

**Pályázati kategóriák kritériumai**

**Fotó**

| Szabályok | Követelmény |
| --- | --- |
| Benyújtható mennyiség | Maximum 3 db különálló kép. |
| Fájlformátum | JPEG (.jpg). |
| Méret / Felbontás | Minimum 3000 pixel a hosszabbik oldalon, 300 dpi felbontás.  |
| Fájlméret | Maximum 25 MB / kép |
| Fájlnév | FOTO\_Neved\_KepCime.jpg |
| Engedély | Portrék és felismerhető személyek esetén modell engedélye erősen ajánlott |

**Fotósorozat**

| Szabály Típusa | Követelmény |
| --- | --- |
| Benyújtható mennyiség | Minimum 5 Maximum 50 db kép |
| Fájlformátum | JPEG (.jpg). |
| Méret / Felbontás | Minimum 300 dpi felbontás |
| Fájlméret | Maximum 25 MB / kép |
| Fájlnév | A fotósorozatot drive mappában kérjük megosztani. Ennek elnevezése: FOTOSOROZAT\_Neved\_CimA fotók elnevezése a következő: Cim\_Kepsorszama |
| Engedély | Portrék és felismerhető személyek esetén modell engedélye erősen ajánlott |

**Rajz/Festmény**

| Szabály Típusa | Követelmény |
| --- | --- |
| Benyújtható mennyiség | Maximum 2 db alkotás. |
| Formátum | Fizikai munka esetén: Jó minőségű fotó vagy szkennelés a műrőlDigitális munka esetén: A mű maga csatolmányként |
| Méret (fizikai munka) | Maximum 100 x 100 cm (vagy más, a kiállítótérhez igazított méret) |
| Fájlformátum | Fizikai munkáról készült kép: JPEG (.jpg); Digitális munka: PNG  |
| Fájlnév | RAJZFESTMENY\_Neved\_AlkotasCime.jpg |
| Leírás | Az pályázói e-mail szövegében kötelezően fel kell tüntetni a pontos méretet és a felhasznált technikát (pl. akril vászonra, ceruza papírra) |

**Irodalmi alkotás**

| Szabály Típusa | Követelmény |
| --- | --- |
| Benyújtható mennyiség | Maximum 3 db mű (pl. vers, novella, esszé, próza, slam). |
| Hossz (terjedelem) | Novella/Esszé: Maximum 1 A4-es oldal.Vers: Maximum 40 sor. |
| Formátum | Word (.docx) vagy PDF fájl. |
| Betűtípus / Méret | Times New Roman vagy Arial, 12-es betűméret, szimpla sorköz. |
| Fájlnév | IRODALOM\_Neved\_Mufaj\_Cim.docx/pdf |

**Kisfilm**

| Szabály Típusa | Követelmény |
| --- | --- |
| Benyújtható mennyiség | Maximum 3 db film. |
| Hossz | Maximum 3 perc (180 másodperc). |
| Fájlformátum | MP4 formátum (.mp4). |
| Felbontás | Minimum 720 p |
| Benyújtás módja | Link megosztása (pl. Googledrive, Vimeo vagy YouTube – nem nyilvános beállításban!), a pályázati e-mailben. |
| Fájl/videó név | KISFILM\_Neved\_Cim |

2. számú melléklet

**City Vibes**

**Pályázói nyilatkozat**

**Személyes adatok**

Név: ..............................................................................................
Egyetetem: ...................................................................................

Szak: .............................................................................................

**Pályamunka**

A pályamunkádat az alábbi kategóriában kívánod leadni:
☐ Fotó
☐ Fotósorozat
☐ Rajz / Festmény
☐ Irodalmi alkotás

☐ Kisfilm

☐ Egyéb

A pályamunka címe: .................................................................................................................

**AI-használatra vonatkozó nyilatkozat**

☐ Nem használtam mesterséges intelligenciát (AI) a pályamunka elkészítéséhez.
☐ Használtam mesterséges intelligenciát (AI) a pályamunka elkészítéséhez.

Amennyiben igen, kérjük, részletezd:
......................................................................................................................................................
......................................................................................................................................................
......................................................................................................................................................

**Hozzájárulási nyilatkozat**

Alulírott kijelentem, hogy a beküldött pályamunka saját alkotásom, és hozzájárulok ahhoz, hogy a Budapesti Corvinus Egyetem Könyvtára és a Corvinus Művészeti Akadémia
a művet kiállítás és bemutassa a Budapesti Corvinus Egyetem területén, határozatlan ideig, kizárólag nem kereskedelmi, oktatási és kulturális célból.

☐ Elfogadom a feltételeket.

Dátum: .................................................
Aláírás: ................................................